Dagleg vatnsneysla getur verið mjög breytileg milli einstaklinga og frá degi til dags og ákvarðast að mestu af vana , aðgangi að vatni og þorsta . Vatnsdrykkja umfram þetta er eingöngu af hinu góða svo framarlega sem hún fer ekki út í algerar öfgar . Vatnseitrun er því þekkt en gerist aðeins við mjög öfgafullar aðstæður . Margir drekka of lítið vatn og gildir það sérstaklega um gamalt fólk og þá sem þjást af endurteknum nýrnasteinum . Vökvaskortur hjá gömlu fólki stuðlar að slappleika og hægðatregðu sem er algengt og alvarlegt vandamál meðal aldraðra . Fólk á öllum aldri ætti að temja sér að drekka nokkur glös af vatni á dag , það er heilsubætandi og gerir engum nema gott .